
RAPORT DE SPECIALITATE

privind aprobarea Proiect de hotărâre privind aprobarea pierderilor tehnologice induse aferente anului 2021, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie

Având în vedere Referatul de aprobare nr. SC2022- 20340/12.08.2022 a Primarului Municipiului Timişoara şi Proiectul de hotărâre privind acoperirea integrală, din surse de la bugetul local, a pierderilor tehnologice induse aferente anului 2021, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie,          

Facem următoarele precizări:
Conform art. 40 din Legea nr. 325/2006 la stabilirea preturilor locale sunt luate in calcul pierderile tehnologice, iar diferenta dintre pierderile reale si cele tehnologice aprobate in preturile locale reprezinta pierderi masice si de energie termica induse de prestarea serviciului. 
Potrivit prevederilor art. 5^2 alin. (1) din OG nr. 36/2006 privind unele măsuri pentru funcţionarea sistemelor centralizate de alimentare cu energie termică a populaţiei, pierderile induse din prestarea serviciului public de producţie, transport, distribuţie şi furnizare a energiei termice în sistem centralizat, către populaţie pot fi acoperite din bugetele locale.
Diferenţa dintre pierderile reale înregistrate în anul 2021 şi pierderile tehnologice aprobate în preţurile locale aferente anului 2021 reprezintă pierderi induse, neacceptate în preţ/tarif, aprobat prin HCL nr. 627/10.12.2019.
În structura tarifelor de transport si distribuţie aflate în vigoare pe parcursul anului 2021, aprobate prin HCL nr. 627/10.12.2019, au fost luate în calcul pierderile tehnologice calculate prin bilanţul energetic aferent anului 2017 si reprezinta doar o cota parte din pierderile reale înregistrate.
Pierderile reale aferente anului 2021 au fost determinate în baza bilantului real, tehnologic si optimizat al energiei termice pentru sistemul centralizat de alimentare cu energie termica al municipiului Timisoara aferent anului 2021.
Pierderile procentuale  incluse în structura de preturi/tarife aplicate în anul 2021, aprobate prin HCL nr. 627/10.12.2019:
- pierderi de caldura pe reţelele de transport 81.489,696 MWh,
- pierderi de caldura pe reţelele de distribuţie 68.558,689 MWh,
- total pierderi de căldură 150.048,385 MWh,
- pierderi masice în reţeaua de transport - consum tehnologic de apă de adaos 0 mc.
- pierderi masice în reţeaua de distributie - consum tehnologic de apă de adaos 6.046 mc.
Pierderile în reţelele de transport şi distribuţie în anul 2021 au fost mai mari faţă de cele din anul 2017, deoarece pierderile prin transfer de căldură în mediul ambiant au crescut din cauza stării necorespunzătoare a izolaţiei conductelor, iar pierderile masice au crescut din cauza spărturilor din conducte.
Prin adresa nr. 18083/12.08.2022 înregistrată la Primăria Municipiului Timişoara cu nr. SC2022 – 020320/12.08.2022, Compania Locală de Termoficare Colterm S.A. a transmis Situatia pierderilor tehnologice induse (adica diferenta dintre pierderile reale si pierderile tehnologice aprobate in preturile locale), precum si calculul pierderilor tehnologice induse pentru perioada ianuarie – decembrie 2021. 
Din bilanţul energetic aferent anului 2021 şi calculul anexat prezentat de Compania Locală de Termoficare COLTERM S.A. pentru perioada ianuarie-decembrie 2021, rezultă următoarele pierderi reale:
- pierderi reale de caldura pe reţelele de transport 156.058,80 MWh,
- pierderi reale de caldura pe reţelele de distribuţie 129.241,30 MWh,
- total pierderi de căldură 285.300,10 MWh,
- pierderi reale masice în reţeaua de transport - consum tehnologic de apă de adaos  1.330.210 mc;
- pierderi reale masice în reţeaua de distributie (incalzire si apa calda) - consum tehnologic de apă de adaos  1.119.365 mc.

Ţinând cont de cele de mai sus rezultă următoarele pierderi tehnologice induse (diferenta dintre pierderile reale si cele tehnologice aprobate în pret) aferente anului 2021:
- pierderi induse de caldura pe reţelele de transport 74.569,104 MWh,
- pierderi induse de caldura pe reţelele de distribuţie 60.682,611 MWh,
- total pierderi induse de căldură 135.251,715 MWh,
- pierderi induse masice în reţeaua de transport - consum tehnologic de apă de adaos  1.330.210 mc;
- pierderi reale masice în reţeaua de distributie (incalzire si apa calda)- consum tehnologic de apă de adaos  1.113.319 mc.

Costurile suplimentare înregistrate de Compania Locală de Termoficare COLTERM S.A. cu pierderile induse aferente anului 2021 au fost următoarele:
- valoare pierderi tehnologice induse de caldura pe reţelele de transport 19.325.329,046 lei fără TVA,
- valoare pierderi tehnologice  induse de caldura pe reţelele de distribuţie 21.334.792,221 lei fără TVA,
- valoare pierderi tehnologice  induse masice în reţeaua de transport - consum tehnologic de apă de adaos  7.143.229,520 lei fără TVA,
- valoare pierderi tehnologice induse masice în reţeaua de distributie încălzire - consum tehnologic de apă de adaos  1.613.991,885 lei fără TVA,
- valoare pierderi tehnologice induse masice în reţeaua de distributie apa calda de consum- consum tehnologic de apă de adaos  5.060.335,520 lei fără TVA.

Totalul pierderilor tehnologice  induse aferente anului 2021 este de 54.477.698,19 lei fara  TVA, respectiv 64.828.460,85  lei inclusiv TVA. 
Avand in vedere ca Primăria Municipiului Timișoara a achitat Companiei Locale de Termoficare Colterm S.A. sume în avans conform HCLMT nr. 94/30.03.2022, în prezent rămânând de regularizat suma de 50.517.360,64 lei, propunem acoperirea partiala a pierderilor induse aferente anului 2021, diferenta de 14.311.100,21 lei urmând a fi acoperita esalonat din surse de la bugetul local/stat in functie de disponibilitati.
Prin avizul nr. 26/13.07.2022 Autoritatea de Reglementare in Domeniul Energiei (ANRE) a avizat documentația privind pierderile tehnologice utilizate la calculul prețurilor și tareifelor energiei termice, întocmită de societatea Colterm S.A. pe baza bilanțului energetic pentru anul 2021, pentru a servi societății COLTERM S.A. în scopul transmiterii solicitarii de aprobare prin hotarâre a autorității administrației publice locale competente.
Având în vedere cele menţionate mai sus, apreciem că proiectul de hotărâre privind aprobarea pierderilor tehnologice induse aferente anului 2021, din prestarea serviciului public de producţie, transport, distribuţie şi furnizare a energiei termice în sistem centralizat, către populaţie, îndeplineşte  condiţiile pentru a fi supus dezbaterii şi aprobării plenului consiliului local. 

